ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രം യോഗി മാന് ധനിന്  പ്രധാനമന്ത്രി തുടക്കം കുറിച്ചു
 ഗുജറാത്തിലെ വസ്ത്രാലില് പ്രധാനമന്ത്രി ശ്രീ. നരേന്ദ്ര മോദി തുടക്കം കുറിച്ചു. തിരഞ്ഞെടുത്ത ഗുണഭോക്താക്കള്ക്ക് അദ്ദേഹം പി.എം.എസ്.വൈ.എം പെന്ഷന് കാര്ഡുകള് വിതരണം ചെയ്തു. രാജ്യത്തൊട്ടാകെയുള്ള 3 ലക്ഷം പൊതുസേവന കേന്ദ്രങ്ങളിലായി രണ്ടു കോടിയിലേറെ തൊഴിലാളികള് വീഡിയോ കോണ്ഫറന്സിംഗ് വഴി ചടങ്ങ് വീക്ഷിച്ചു.
ഇതൊരു ചരിത്ര ദിനമാണെന്ന് വിശേഷിപ്പിച്ച പ്രധാനമന്ത്രി രാജ്യത്തെ അനൗപചാരിക മേഖലയിലെ 42 കോടിയോളം വരുന്ന തൊഴിലാളികള്ക്ക് പി.എം.എസ്.വൈ.എം സമര്പ്പിച്ചു. പദ്ധതിയില് പേര് ചേര്ക്കുന്ന, അനൗപചാരിക മേഖലയില്നിന്നുള്ള തൊഴിലാളികള്ക്ക് അവരുടെ വാര്ദ്ധക്യ കാലത്ത് പ്രതിമാസം 3000 രൂപ പെന്ഷന് ഇത് ഉറപ്പുതരുന്നതായി പ്രധാനമന്ത്രി പറഞ്ഞു. സ്വാതന്ത്ര്യത്തിനു ശേഷം ഇതാദ്യമായാണ് അനൗപചാരിക മേഖലയിലെ കോടിക്കണക്കിന് തൊഴിലാളികള്ക്കായി ഇത്തരമൊരു പദ്ധതി വിഭാവനം ചെയ്തിട്ടുള്ളതെന്ന് പ്രധാനമന്ത്രി കൂട്ടിച്ചേര്ത്തു.
പി.എം.എസ്.വൈ.എമ്മിന്റെ പ്രയോജനങ്ങള് പ്രധാനമന്ത്രി വിശദീകരിച്ചു. ഗുണഭോക്താവ് നല്കുന്ന വിഹിതത്തിന് തുല്യമായ തുക ഗവണ്മെന്റും നല്കുമെന്ന് പ്രധാനമന്ത്രി പറഞ്ഞു. പ്രതിമാസം 15000 രൂപയില് താഴെ വരുമാനമുള്ള, അസംഘടിത മേഖലയിലെ തൊഴിലാളികളോട് തൊട്ടടുത്തുള്ള പൊതു സേവന കേന്ദ്രം വഴി ഗുണഭോക്താക്കളായി പേര് ചേര്ക്കാന് അദ്ദേഹം അഭ്യര്ത്ഥിച്ചു.
പേര് ചേര്ക്കുന്നതുമായി ബന്ധപ്പെട്ട് സങ്കീര്ണ്ണതകളൊന്നുമുണ്ടാവില്ലെന്ന് ഉറപ്പുനല്കിയ പ്രധാനമന്ത്രി ആധാര് നമ്പറും ബാങ്ക് വിവരങ്ങളും നല്കി ഒരു ഫോറം പൂരിപ്പിച്ചു നല്കുക മാത്രമേ വേണ്ടൂവെന്നും പറഞ്ഞു. ഗുണഭോക്താവിന്റെ പേര് ചേര്ക്കാന് പൊതു സേവന കേന്ദ്രങ്ങള്ക്ക് വരുന്ന ചെലവ് കേന്ദ്ര ഗവണ്മെന്റ് വഹിക്കും. ഇത് ഡിജിറ്റല് ഇന്ത്യയുടെ അത്ഭുതമാണെന്ന് പ്രധാനമന്ത്രി പറഞ്ഞു.
സ്വന്തം വീട്ടിലും അയല്പക്കത്തും അസംഘടിത മേഖലയില് ജോലി ചെയ്യുന്നവരെ പി.എം.എസ്.വൈ.എമ്മില് ചേര്ക്കാനും അതിന് സഹായിക്കാനും പ്രധാനമന്ത്രി അഭ്യര്ത്ഥിച്ചു. സമ്പത്തുള്ളവരുടെ ഇത്തരം പ്രവൃത്തി പാവങ്ങള്ക്ക് ഏറെ പ്രയോജനം ചെയ്യുമെന്ന് അദ്ദേഹം പറഞ്ഞു. തൊഴിലിന്റെ മാന്യതയെ ബഹുമാനിക്കുന്നത് രാജ്യത്തെ മുന്നോട്ടു നയിക്കുമെന്ന് അദ്ദേഹം വ്യക്തമാക്കി.
കേന്ദ്ര ഗവണ്മെന്റിന്റെ വിവിധ ഉദ്യമങ്ങളായ ആയുഷ്മാന് ഭാരത്, പ്രധാനമന്ത്രി ജീവന് ജ്യോതി ബീമാ യോജന, പ്രധാനമന്ത്രി സുരക്ഷാ ബീമാ യോജന, പി.എം ആവാസ് യോജന, ഉജ്ജ്വല യോജന, സൗഭാഗ്യ യോജന, സ്വച്ഛ് ഭാരത് എന്നിവ അസംഘടിത മേഖലയിലെ തൊഴിലാളികളെയാണ് സവിശേഷമായി ഉന്നംവെക്കുന്നതെന്ന് പ്രധാനമന്ത്രി പറഞ്ഞു. രാജ്യത്തെ വനിതകളുടെയും പെണ്കുട്ടികളുടെയും ശാക്തീകരണത്തിനായി ഗവണ്മെന്റ് കൈക്കൊണ്ട ഉദ്യമങ്ങളെക്കുറിച്ചും പ്രധാനമന്ത്രി പരാമര്ശിച്ചു.
പി.എം-എസ്.വൈ.എമ്മിനോടൊപ്പം ആയുഷ്മാന് ഭാരതിനു കീഴില് നല്കുന്ന ആരോഗ്യ പരിരക്ഷ, പ്രധാനമന്ത്രി ജീവന് ജ്യോതി ബീമാ യോജന, പ്രധാനമന്ത്രി സുരക്ഷാ ബീമാ യോജന ജീവന് പരിരക്ഷ, അംഗവൈകല്യ പരിരക്ഷ എന്നിവ അസംഘടിത മേഖലയിലെ തൊഴിലാളികള്ക്ക് അവരുടെ വാര്ദ്ധക്യകാലത്ത് സമഗ്രമായ സാമൂഹ്യ സുരക്ഷാ പരിരക്ഷ ഉറപ്പുവരുത്തും.
അഴിമതിക്കെതിരായ ശക്തമായ നിലപാട് ആവര്ത്തിച്ചുകൊണ്ട്, ഇടനിലക്കാരെയും അഴിമതിയും തുടച്ചു നീക്കാന് തന്റെ ഗവണ്മെന്റ് പ്രതിജ്ഞാബദ്ധമാണെന്ന് പ്രധാനമന്ത്രി പറഞ്ഞു. പ്രധാനമന്ത്രി എല്ലായ്പ്പോയും ജാഗരൂകനാണെന്ന് അദ്ദേഹം കൂട്ടിച്ചേര്ത്തു.
പ്രധാനമന്ത്രിയുടെ ഓഫീസ്
അഹമ്മദാബാദില് ഗോഡൗണിനു തീപിടിച്ചുണ്ടായ ജീവാപായങ്ങളിൽ പ്രധാനമന്ത്രി അനുശോചിച്ചു
അഹമ്മദാബാദില് ഗോഡൗണിനു തീപിടിച്ചുണ്ടായ ജീവാപായങ്ങളിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
''അഹമ്മദാബാദിലെ ഒരു ഗോഡൗണില് തീപിടിത്തമുണ്ടായി ജീവനുകള് നഷ്ടപ്പെട്ട സംഭവത്തില് ദുഃഖിക്കുന്നു. ദുരന്തത്തിന് ഇരയായവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവര്ക്കായി പ്രാര്ത്ഥിക്കുന്നു. ദുരിതബാധിതര്ക്ക് സാധ്യമായ എല്ലാ സഹായവും അധികൃതര് നല്കുന്നുണ്ട്.''- പ്രധാനമന്ത്രി പറഞ്ഞു.
ധനകാര്യ മന്ത്രാലയം
ആരോഗ്യസംരക്ഷണത്തിനായി 69,000 കോടി രൂപ കേന്ദ്ര ബജറ്റില് വകയിരുത്തി
പൊതു-സ്വകാര്യ പങ്കാളിത്ത രീതിയില് പ്രധാനമന്ത്രി ജന് ആരോഗ്യ പദ്ധതിക്കു കീഴില് ആശുപത്രികള് സ്ഥാപിക്കുന്നതിന് വയബിളിറ്റി ഗ്യാപ് ഫണ്ടിംഗ് വിന്ഡോ നിര്ദ്ദേശം
(ജന് ഔഷധി കേന്ദ്ര പദ്ധതി 2024 ഓടെ എല്ലാ ജില്ലകളിലേക്കും വ്യാപിപ്പിക്കും
ഓരോ പൗരന്റെയും ക്ഷേമം ഉറപ്പാക്കാന് ആരോഗ്യ സംരക്ഷണത്തില് സമഗ്രമായ കാഴ്ചപ്പാട് മുന്നിര്ത്തി, ഏകദേശം 69,000 കോടി രൂപ ആരോഗ്യ സംരക്ഷണത്തിനായി കേന്ദ്ര ബജറ്റ് വകയിരുത്തി. പ്രധാനമന്ത്രി ജന് ആരോഗ്യ പദ്ധതി ക്കുവേണ്ടിയുള്ള 6400 കോടി രൂപയും ഇതില് ഉള്പ്പെടുന്നു.
നിലവില് പ്രധാനമന്ത്രി ജന് ആരോഗ്യ യോഗ  യുടെ കീഴില് 20,000 ലധികം എംപാനല് ആശുപത്രികളുണ്ടൈന്ന് കേന്ദ്ര ബജറ്റ് അവതരിപ്പിക്കവെ കേന്ദ്ര ധനകാര്യ കോര്പ്പറേറ്റ് കാര്യമന്ത്രി ശ്രീമതി നിര്മ്മല സീതാരാമന് പറഞ്ഞു. ടയര് -2, ടയര് -3 നഗരങ്ങളിലെ ദരിദരായ ആളുകളെ കൂടുതലായി ഈ പദ്ധതിക്ക് കീഴില് കൊണ്ടുവരേണ്ടത് ആവശ്യമാണ്. പൊതു-സ്വകാര്യ പങ്കാളിത്ത രീതിയില് പ്രധാനമന്ത്രി ജാന് ആരോഗ്യ പദ്ധതിയുടെ കീഴില് ആശുപത്രികള് സ്ഥാപിക്കുന്നതിന് വയബിളിറ്റി ഗ്യാപ് ഫണ്ടിംഗ് വിന്ഡോ സ്ഥാപിക്കാന് ഉദ്ദേശിക്കുന്നു. ആദ്യ ഘട്ടത്തില്, ആയുഷ്മാന് എംപാനല്ഡ് ആശുപത്രികളില്ലാത്ത ജില്ലകളെ ഇതില് ഉള്പ്പെടുത്തും. ഇത് യുവാക്കള്ക്ക് വലിയ തോതിലുള്ള തൊഴിലവസരങ്ങളും നല്കും.മെഡിക്കല് ഉപകരണങ്ങളുടെ നികുതിയില് നിന്നുള്ള വരുമാനം ഈ സുപ്രധാന ആരോഗ്യ അടിസ്ഥാനസൗകര്യങ്ങളെ പിന്തുണയ്ക്കാന് ഉപയോഗിക്കും .
ടിബി ഹരേഗ ദേശ് ജീതേഗ കാമ്പയിന് ആരംഭിച്ചതായും 2025 ഓടെ ക്ഷയരോഗം അവസാനിപ്പിക്കാനുള്ള പ്രതിജ്ഞാബദ്ധമായ ശ്രമങ്ങളെ ശക്തിപ്പെടുത്താന് ഉദ്ദേശിക്കുന്നതായും ശ്രീമതി. നിര്മ്മല സീതാരാമന് പറഞ്ഞു.
2024 ഓടെ 2000 മരുന്നുകളും 300 സര്ജിക്കലുകളും വാഗ്ദാനം ചെയ്യുന്ന ജന് ഔഷധി കേന്ദ്ര പദ്ധതിയുടെ വ്യാപനവും ധനകാര്യ കോര്പ്പറേറ്റ് കാര്യമന്ത്രി പ്രഖ്യാപിച്ചു.
GK MRD
പ്രധാനമന്ത്രിയുടെ ഓഫീസ്
പ്രധാനമന്ത്രി ഗുരുദ്വാര റകബ് ഗഞ്ജ് സന്ദര്ശിച്ചു, ഗുരു തേജ് ബഹാദൂറിന് ശ്രദ്ധാഞ്ജലി അര്പ്പിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ന്യൂഡല്ഹിയിലെ ഗുരുദ്വാര റകബ് ഗഞ്ജ് സന്ദര്ശിച്ചു. ഗുരു തേജ് ബഹാദൂറിന്റെ മഹത്തായ ത്യാഗത്തിന് അദ്ദേഹം സ്മരണാഞ്ജലി അര്പ്പിച്ചു.
''ശ്രീ ഗുരു തേജ് ബഹാദൂര് ജിയുടെ പുണ്യദേഹം സംസ്കരിച്ചിരിക്കുന്ന, ചരിത്രമുറങ്ങുന്ന ഗുരുദ്വാര റകബ് ഗഞ്ജ് സാഹിബില് ഇന്ന് രാവിലെ ഞാന് പ്രാര്ത്ഥിച്ചു. ഏറെ അനുഗ്രഹിക്കപ്പെട്ടവനായി എനിക്കു തോന്നി. ലോകമെമ്പാടുമുള്ള ദശലക്ഷക്കണക്കിന് ആളുകളെപ്പോലെ, ശ്രീ ഗുരു തേജ് ബഹാദൂര് ജിയുടെ അനുകമ്പാമനോഭാവത്തില് ഞാനും ഏറെ പ്രചോദിതനായി.
ഗുരു സാഹിബുകളുടെ പ്രത്യേക കൃപയാലാണ് ശ്രീ ഗുരു തേജ് ബഹാദൂര് ജിയുടെ 400-ാം പ്രകാശ് പര്വം എന്ന ഈ സവിശേഷ സന്ദര്ഭം നമ്മുടെ ഗവണ്മെന്റിന്റെ ഭരണകാലത്ത് ആഘോഷിക്കാനായത്.
അനുഗൃഹീതമായ ഈ സന്ദര്ഭത്തെ ചരിത്രത്തില് അടയാളപ്പെടുത്തുകയും ശ്രീ ഗുരു തേജ് ബഹാദൂര് ജിയുടെ ആശയങ്ങള് പ്രകീര്ത്തിക്കുകയും ചെയ്യാം.''- പ്രധാനമന്ത്രി പറഞ്ഞു.
മന്ത്രിസഭ
ആരോഗ്യ, വൈദ്യശാസ്ത്ര മേഖലയില് സഹകരിക്കുന്നതിന് ഇന്ത്യയും ഉസ്ബെകിസ്താനും തമ്മിലുള്ള കരാറിന് കേന്ദ്ര മന്ത്രിസഭയുടെ അംഗീകാരം
ആരോഗ്യ, വൈദ്യശാസ്ത്ര മേഖലയില് സഹകരിക്കുന്നതിന് ഇന്ത്യയും ഉസ്ബെകിസ്ഥാനും തമ്മില് കരാര് ഒപ്പുവെക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്രമന്ത്രിസഭായോഗം അംഗീകാരം നല്കി.
താഴെപ്പറയുന്ന മേഖലകളിലെ സഹകരണം കരാര് ലക്ഷ്യമിടുന്നു;
 മെഡിക്കല് വിദ്യാഭ്യാസ സ്ഥാപനങ്ങളിലെ അധ്യാപനത്തിനും, ഗവേഷണ ലബോറട്ടികളിലേക്കുമുള്ള വൈദ്യശാസ്ത്ര ഉപകരണങ്ങള്, ഫാര്മസ്യൂട്ടിക്കല് ഉല്പ്പന്നങ്ങള് എന്നിവ വികസിപ്പിക്കുന്നതിന് ബിസിനസ് സഹകരണം വര്ദ്ധിപ്പിക്കല്.
2) പ്രാഥമിക ആരോഗ്യ പരിരക്ഷ ശക്തിപ്പെടുത്തലും ആരോഗ്യപരിരക്ഷാ സൗകര്യങ്ങള് സ്ഥാപിക്കലും.
3) വൈദ്യശാസ്ത്ര, ആരോഗ്യ ഗവേഷണ വികസനവും ഈ മേഖലകളിലെ പരിചയസമ്പത്ത് കൈമാറലും.
4) ടെലി മെഡിസിന്, ഇലക്ട്രോണിക് ഹെല്ത്ത് ഇന്ഫര്മേഷന് സംവിധാനം എന്നിവയിലെ അനുഭവസമ്പത്തും സാങ്കേതികവിദ്യകളും കൈമാറല്.
5) മാതൃ, ശിശു ആരോഗ്യ സംരക്ഷണം.
6) പകര്ച്ചവ്യാധി നിരീക്ഷണം, സാംക്രമികവും അല്ലാത്തതുമായ രോഗങ്ങളുടെ നിയന്ത്രണം, എന്നിവയ്ക്കായി സാങ്കേതിക വിദ്യകളും തന്ത്രങ്ങളും വികസിപ്പിക്കല്.
7) മരുന്നുകളുടെയും ഫാര്മസ്യൂട്ടിക്കല് ഉല്പ്പന്നങ്ങളുടേയും നിയന്ത്രണം.
8) ഇരു രാജ്യങ്ങള്ക്കും പരസ്പര താല്പര്യമുള്ള മറ്റു മേഖലകള്.
സഹകരണത്തിന്റെ വിശദാംശങ്ങള് ചര്ച്ച ചെയ്യുന്നതിനും കരാര് നടപ്പിലാക്കുന്നതിനു മേല്നോട്ടം വഹിക്കുന്നതിനുമായി ഒരു പ്രവര്ത്തക സമിതിക്ക് രൂപം നല്കും.
AM/MRD
ശാസ്ത്ര സാങ്കേതിക മന്ത്രാലയം
കേന്ദ്രമന്ത്രി ഡോ ജിതേന്ദ്ര സിംഗ് വാഷിംഗ്ടണിൽ 30-ലധികം പ്രമുഖ അമേരിക്കൻ കമ്പനികളുടെ സിഇഒമാരുമായും പ്രതിനിധികളുമായും സംവദിച്ചു
കേന്ദ്ര ശാസ്ത്ര സാങ്കേതിക സഹമന്ത്രി ഡോ ജിതേന്ദ്ര സിംഗ് ഇന്ന് വാഷിംഗ്ടണിലെ യുഎസ് ചേംബർ ഓഫ് കൊമേഴ്സ് ആസ്ഥാനത്ത് 30-ലധികം പ്രമുഖ അമേരിക്കൻ കമ്പനികളുടെ സിഇഒമാരുമായും പ്രതിനിധികളുമായും സംവദിച്ചു. പ്രധാന മന്ത്രി ശ്രീ നരേന്ദ്ര മോദിയുടെ കീഴിലുള്ള ഇന്ത്യ നിക്ഷേപങ്ങൾക്ക് പ്രോത്സാഹനം നൽകുന്നുണ്ടെന്നും കഴിഞ്ഞ 8 വർഷമായി ഗവണ്മെന്റ് നടപ്പാക്കിയ ബിസിനസ് അനുകൂല പരിഷ്കാരങ്ങളുടെ പശ്ചാത്തലത്തിൽ സംയുക്ത സംരംഭങ്ങളിൽ പങ്കാളികളാകാനും മന്ത്രി ആഹ്വാനം ചെയ്തു.
യുഎസ്-ഇന്ത്യ ബിസിനസ് കൗൺസിൽ  സംഘടിപ്പിച്ച ചർച്ചയിൽ ബിസിനസ്സ് പ്രമുഖർക്ക് പുറമേ, നാസ പ്രതിനിധികൾ, അമേരിക്കൻ ചിന്തകർ, ഫെഡറൽ പ്രതിനിധികൾ എന്നിവരും പങ്കെടുത്തു.
ഭൗമ നിരീക്ഷണത്തിനായി NISAR [നാസ -ഐഎസ്ആർഒ സിന്തറ്റിക് അപ്പേർച്ചർ റഡാർ] എന്ന പേരിൽ ഒരു സംയുക്ത റഡാർ ഉപഗ്രഹം വിക്ഷേപിക്കാൻ ഐഎസ്ആർഒയും നാസയും ചേർന്ന് പ്രവർത്തിക്കുന്നുണ്ടെന്ന് ശ്രീ ജിതേന്ദ്ര സിംഗ് ബിസിനസ്സ് നേതാക്കളോട് പറഞ്ഞു. ചന്ദ്രയാൻ-1, മാർസ് ഓർബിറ്റർ മിഷൻ , ചന്ദ്രയാൻ-2 തുടങ്ങിയ ദൗത്യങ്ങളിൽ ഐഎസ്ആർഒയ്ക്ക് നാസയിൽ നിന്ന് ഡീപ് സ്പേസ് നെറ്റ്വർക്ക് ആന്റിന പിന്തുണ ലഭിക്കുന്നുണ്ടെന്നും ഈ പിന്തുണ ചന്ദ്രയാൻ-3 ദൗത്യത്തിനും ലഭ്യമാക്കുമെന്നും മന്ത്രി അറിയിച്ചു. ഇന്ത്യയിലെ ബഹിരാകാശ പരിഷ്കാരങ്ങൾ കണക്കിലെടുത്ത്, ബഹിരാകാശ സംവിധാനത്തിന്റെയും അടിസ്ഥാന സൗകര്യങ്ങളുടെയും നിർമ്മാണം, വികസനം എന്നിവയ്ക്കായി സംയുക്തമായി സ്വകാര്യ മേഖലകളുമായി യോജിച്ചു പ്രവർത്തിക്കാൻ ഇന്ത്യക്ക് താൽപര്യമുണ്ടെന്നും അദ്ദേഹം പറഞ്ഞു.
ഭൂമിയുടെ നിരീക്ഷണങ്ങൾ വർദ്ധിപ്പിക്കുന്നതിനും വിവരങ്ങൾ ഏറ്റവും ഫലപ്രദമായി ഉപയോഗിക്കുന്നതിനും ഇരുരാജ്യങ്ങളുടെയും ശാസ്ത്ര സാങ്കേതിക വൈദഗ്ധ്യവും ഉപഗ്രഹ ഡാറ്റയും ഉപയോഗിക്കുന്നുണ്ടെന്ന് ഡോ ജിതേന്ദ്ര സിംഗ് അറിയിച്ചു. അറബിക്കടലിന്റെ പ്രാധാന്യം മനസ്സിലാക്കി, ഇന്ത്യയിലെയും യുഎസിലെയും ശാസ്ത്രസംഘങ്ങൾ ചേർന്ന് 'EKAMSAT' എന്ന ഇന്ത്യ-യുഎസ്എ പദ്ധതി തയ്യാറാക്കിയിട്ടുണ്ട് എന്നും, അറബിക്കടലിൽ ഇന്ത്യയിലെയും അമേരിക്കയിലെയും ഗവേഷണ കപ്പലുകൾ ഉപയോഗിച്ച് സംയുക്ത ശാസ്ത്ര സഹകരണത്തിൽ ഏർപ്പെടുമെന്നും മന്ത്രി പറഞ്ഞു. മൺസൂൺ, ചുഴലിക്കാറ്റ്, കാലാവസ്ഥാ വ്യതിയാനം എന്നിവയുടെ കൂടുതൽ കൃത്യമായ പ്രവചനത്തിന് ഇത് സഹായിക്കും.
പ്രധാനപ്പെട്ട രോഗങ്ങൾ മനസ്സിലാക്കുന്നതിനും പുതിയ ചികിത്സാ, രോഗനിർണയ സംവിധാനങ്ങളും വാക്സിനുകളും വികസിപ്പിക്കുന്നതിനുമായി നിരവധി പരിപാടികളിൽ ഇരു രാജ്യങ്ങളിലെയും ശാസ്ത്ര സമൂഹവും സ്വകാര്യ മേഖലയും ഒരുമിച്ച് പ്രവർത്തിക്കുന്നുണ്ടെന്ന് ശ്രീ ജിതേന്ദ്ര സിംഗ് പറഞ്ഞു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 89.74 കോടി എന്ന നാഴികക്കല്ലു പിന്നിട്ടു
കഴിഞ്ഞ 24 മണിക്കൂറിനിടെ 69.33 ലക്ഷത്തിലേറെ ഡോസുകൾ നൽകി
രോഗമുക്തി നിരക്ക് നിലവിൽ 97.86%; 2020 നു മാർച്ചിനുശേഷമുള്ള ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 24,354 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 0.81%
പ്രതിവാര രോഗസ്ഥിരീകരണ നിരക്ക്  തുടർച്ചയായ 99-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 69,33,838 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 87,06,441 സെഷനുകളിലൂടെ ആകെ 89.74 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,73,287
രണ്ടാം ഡോസ് 89,07,790
മുന്നണിപ്പോരാളികൾ
ഒന്നാം ഡോസ് 1,83,54,007
രണ്ടാം ഡോസ് 1,50,47,392
18-44 പ്രായപരിധിയിലുള്ളവർ
ഒന്നാം ഡോസ് 36,35,39,734
രണ്ടാം ഡോസ് 8,51,18,303
45-59 പ്രായപരിധിയിലുള്ളവർ
ഒന്നാം ഡോസ് 16,03,02,227
രണ്ടാം ഡോസ് 7,75,18,029
60നുമേൽ പ്രായമുള്ളവർ
ഒന്നാം ഡോസ് 10,17,62,489
രണ്ടാം ഡോസ് 5,65,58,296
ആകെ 89,74,81,554
കഴിഞ്ഞ 24 മണിക്കൂറിനുള്ളിൽ 25,455 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,30,68,599 ആയി.
ദേശീയ രോഗമുക്തി നിരക്ക് 97.86% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 97-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 24,354 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,73,889 പേരാണ്. കഴിഞ്ഞ 197 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.81 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 14,29,258 പരിശോധനകൾ നടത്തി. ആകെ 57.19 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.68 ശതമാനമാണ്. കഴിഞ്ഞ 99 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.70 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 33 ദിവസമായി 3 ശതമാനത്തിൽ താഴെയാണ്. തുടർച്ചയായ 116-ാം ദിവസവും ഇത് 5 ശതമാനത്തിൽ താഴെയാണ്.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പൊതു ഭരണ രംഗത്തെ മികവിനുള്ള പ്രധാനമന്ത്രിയുടെ ഈ വർഷത്തെ പുരസ്കാരം
പൊതു ഭരണ രംഗത്തെ മികവിനുള്ള പ്രധാനമന്ത്രിയുടെ പ്രത്യേക പുരസ്കാരം എന്ന പേരിൽ 2006 ൽ ഭാരതസർക്കാർ ഒരു പ്രത്യേക പദ്ധതിക്ക് തുടക്കമിട്ടിരുന്നു. കേന്ദ്ര-സംസ്ഥാന സർക്കാരുകളിലെ സ്ഥാപനങ്ങൾ, ജില്ലകൾ എന്നിവ നടത്തുന്ന മികച്ചതും നൂതനവുമായ നടപടികൾ തിരിച്ചറിയാനും അവയെ ആദരിക്കാനും ലക്ഷ്യമിട്ടാണ് ഇതിന് തുടക്കമിട്ടത്.
പൊതു ഭരണ രംഗത്തെ മികവിനുള്ള പ്രധാനമന്ത്രിയുടെ പുരസ്കാര നിർണയത്തിൽ ഈ വർഷത്തിൽ കാതലായ മാറ്റങ്ങൾ വരുത്തിയിട്ടുണ്ട്.
മുൻഗണനാ മേഖലകളിൽ വായ്പാ ലഭ്യത ഉറപ്പാക്കുന്നതിലൂടെയുള്ള സമഗ്രവികസനം, നഗര ഗ്രാമ സ്വച്ച് ഭാരത് പദ്ധതിയിലൂടെ ജില്ലകളിലെ ജന മുന്നേറ്റത്തെ പ്രോത്സാഹിപ്പിക്കൽ, സേവന വിതരണം മെച്ചപ്പെടുത്തൽ, പൊതുജന പരാതികൾ അതിവേഗം പരിഹരിക്കൽ തുടങ്ങിയവയിൽ രാജ്യത്തെ സർക്കാർ ഉദ്യോഗസ്ഥർ നൽകിയ സംഭാവനകളെ തിരിച്ചറിയുന്നത് ലക്ഷ്യമിട്ടാണ് പുതിയ മാറ്റങ്ങൾ നടപ്പിലാക്കിയത്.
ജില്ലകളിലെ വിവിധ മേഖലകളിലായി മികച്ച പ്രകടനം കാഴ്ചവെച്ച വിഭാഗങ്ങളെ കണ്ടെത്തുന്നതിനായി
പുരസ്കാര നിർണയത്തിനുള്ള പരിധിയും വർധിപ്പിച്ചിട്ടുണ്ട്.
ഒപ്പം, പൊതു ഭരണത്തിലെ മികവിനുള്ള പ്രധാനമന്ത്രിയുടെ പുരസ്കാരത്തിലൂടെ നമാമി ഗംഗേ പദ്ധതിയിൽ മികച്ച പ്രകടനം കാഴ്ചവെച്ച ജില്ലാതല ഉദ്യോഗസ്ഥരെ ആദരിക്കാനും ലക്ഷ്യമിടുന്നു.
രാഷ്ട്രീയ ഏകതാ ദിവസ് ആയ 2020 ഒക്ടോബർ 31ന് ഗുജറാത്തിലെ കെവാദിയയിലെ സ്റ്റാച്ചു ഓഫ് യൂണിറ്റിയിൽവച്ച് പ്രധാനമന്ത്രി ശ്രീ നരേന്ദ്രമോദി പുരസ്കാരങ്ങൾ സമ്മാനിക്കും.
പ്രധാനമന്ത്രിയുടെ ഓഫീസ്
ഇന്ത്യൻ ഹോക്കി സ്ക്വാഡിലെ ഓരോ കളിക്കാരനെയും പ്രധാനമന്ത്രി തന്റെ അഭിനന്ദനം അറിയിച്ചു
എല്ലാ ഹോക്കി പ്രേമികൾക്കും കായിക പ്രേമികൾക്കും, 2021 ഓഗസ്റ്റ് 5 ഏറ്റവും അവിസ്മരണീയമായ ഒരു ദിന മായിരിക്കും : പ്രധാനമന്ത്രി
ഓരോ ഇന്ത്യക്കാരന്റെയും ഹൃദയത്തിലും മനസ്സിലും ഹോക്കിക്ക് ഒരു പ്രത്യേക സ്ഥാനമുണ്ട്
ഒളിമ്പിക്സ് വെങ്കലം സ്വന്തമാക്കിയതിന് ഇന്ത്യൻ ഹോക്കി ടീമിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. ഓരോ ഇന്ത്യ ക്കാരന്റെയും ഹൃദയത്തിലും മനസ്സിലും ഹോക്കിക്ക് ഒരു പ്രത്യേക സ്ഥാനമുണ്ടെന്ന് പ്രധാനമന്ത്രി ആവർത്തിച്ചു. എല്ലാ ഹോക്കി പ്രേമികൾക്കും കായിക പ്രേമികൾക്കും, 2021 ഓഗസ്റ്റ് 5 ഏറ്റവും അവിസ്മരണീയമായ ഒരു ദിനമായിരിക്കുമെന്ന് അദ്ദേഹം പറഞ്ഞു.
ടൂർണമെന്റിലുടനീളം ശ്രീജേഷ് മിന്നുന്ന പ്രകടനമാണ് കാഴ്ചവെച്ചതെന്ന് ഒരു ട്വീറ്റിൽ പ്രധാനമന്ത്രി പറഞ്ഞു:
"ശ്രീജേഷിന്റെ സേവുകൾ ഇന്ത്യക്ക് മെഡൽ നേടുന്നതിന് വളരെ നിർണ്ണായക പങ്ക് വഹിച്ചു.
ടൂർണമെന്റിലുടനീളം ശ്രീജേഷ് മിന്നുന്ന പ്രകടനമാണ് കാഴ്ചവെച്ചത്. എന്റെ അഭിനന്ദനവും ആശംസകളും നേരുന്നു".
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് വെങ്കലം നേടിയ ഗുസ്തി താരം അമന് ഷെരാവത്തിനെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസില് പുരുഷന്മാരുടെ ഗുസ്തി 57 കിലോ വിഭാഗത്തില് ഇന്ന് വെങ്കല മെഡല് നേടിയ ഗുസ്തി താരം അമന് ഷെരാവത്തിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അതിശയകരമായ നേട്ടത്തിലേക്ക് നയിച്ച ഷെരാവത്തിന്റെ സാങ്കേതികതയുടെ അസാധാരണമായ പ്രകടനത്തെ അദ്ദേഹം പ്രശംസിച്ചു.
''പുരുഷ ഗുസ്തി 57 കിലോ വിഭാഗത്തില് വെങ്കല മെഡല് നേടിയ അമന് ഷെരാവത്തിന് അഭിനന്ദനങ്ങള്!
അദ്ദേഹത്തിന്റെ അസാധാരണമായ സാങ്കേതികതയാണ് അത്ഭുതകരമായ ഈ നേട്ടത്തിലേക്ക് നയിച്ചത്, അദ്ദേഹത്തിന്റെ കഠിനാദ്ധ്വാനത്തിന്റെയും പരിശീലനത്തിന്റെയും തെളിവാണ് ഇത്'' പ്രധാനമന്ത്രി എക്സില് പോസ്റ്റ് ചെയ്തു.
NS
(
ധനകാര്യ മന്ത്രാലയം
പൊതുമേഖലാ ബാങ്കുകള്ഒക്ടോബര്, നവംബര്മാസങ്ങളില് 4.91 ലക്ഷംകോടിരൂപ വായ്പ അനുവദിച്ചു
ശക്തമായ പൊതുജന സമ്പര്ക്ക പരിപാടികളിലൂടെരാജ്യത്തെ പൊതുമേഖലാ ബാങ്കുകള്ഇക്കഴിഞ്ഞ ഒക്ടോബറില്മൊത്തം 2.25 ലക്ഷംകോടിരൂപയുടെവായ്പകള് വിതരണംചെയ്തു. സൂക്ഷ്മ - ചെറുകിടഇടത്തരംസംരംഭങ്ങള്, ബാങ്കിംഗ്ഇതര ധനകാര്യസ്ഥാപനങ്ങള്, കോര്പറേറ്റുകള്, ചെറുകിടകൃഷിക്കാര്മുതലായവര്ക്ക് നവംബര്മാസത്തില് 2.39 ലക്ഷംകോടിരൂപ വിതരണംചെയ്തു. കഴിഞ്ഞ രണ്ട് മാസങ്ങളിലായി ഈ മേഖലകള്ക്കുള്ള പൊതുമേഖല ബാങ്കുകളുടെമൊത്തംവായ്പാ വിതരണം 4.91 ലക്ഷംകോടിരൂപയായിരുന്നുവെന്ന്കേന്ദ്ര ധനമന്ത്രി ശ്രീമതി. നിര്മ്മലാ സീതാരാമന് അറിയിച്ചു. ഇനം തിരിച്ചുള്ള പട്ടികചുവടെ:
ക്രമ നമ്പര് വായ്പയുടെവിഭാഗം 2019 ഒക്ടോബര് 2019 നവംബര്
1 സൂക്ഷ്മചെറുകിടഇടത്തരംസംരംഭകര്ക്കുള്ളവായ്പകള് 37,210 35,775
2 ബാങ്കിംഗ്ഇതര ധനകാര്യസ്ഥാപനങ്ങള്ക്കുള്ളവായ്പകള് 17,163 25,005
3 കോര്പറേറ്റുകള്ക്കുള്ളവായ്പ 1,22,785 97,366
4 ഭവന വായ്പ 12,166 15,088
5 വാഹന വായ്പ 7,085 4,003
6 വിദ്യാഭ്യാസവായ്പ 425 686
7 കാര്ഷികവായ്പ 40,504 37,870
8 മറ്റ്വായ്പകള് 15,250 23,454
Total 2,52,589 2,39,245
(ND/MRD
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 129 കോടിയിലധികം വാക്സിന് ഡോസുകള്
ഉപയോഗിക്കാത്ത 22.66 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,29,55,21,610
ബാക്കിയുള്ളത്
22,66,32,191
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 129 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 22.66 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(
ഭൗമശാസ്ത്ര മന്ത്രാലയം
തെക്കു പടിഞ്ഞാറൻ കാലവർഷം കേരളത്തിലെത്തി
ന്യൂഡൽഹി , ജൂൺ 01,2020
സാധാരണ പോലെ ,ജൂൺ ഒന്നിന് തന്നെ തെക്കു പടിഞ്ഞാറൻ കാലവർഷം കേരളത്തിലെത്തിയതായി കേന്ദ്ര കാലാവസ്ഥ നിരീക്ഷണ കേന്ദ്രം അറിയിച്ചു . കാലാവസ്ഥാ സംബന്ധിച്ച കൂടുതൽ അറിയിപ്പുകൾക്കായി സന്ദർശിക്കു
(Visitor Counter : 129
യുവജനകാര്യ, കായിക മന്ത്രാലയം
ദേശീയ യുവജന നയത്തിന്റെ കരടിന്മേൽ യുവജനകാര്യ-കായിക മന്ത്രാലയം നിർദ്ദേശങ്ങൾ ക്ഷണിക്കുന്നു
2014 ൽ തയ്യാറാക്കിയ ദേശീയ യുവജന നയത്തിന്റെ കരട് ഗവൺമെന്റ് പുനരവലോകനം ചെയ്യുകയും പുതിയ കരട് ദേശീയ യുവജന നയം  തയ്യാറാക്കുകയും ചെയ്തിട്ടുണ്ട്. 2030-ഓടെ ഇന്ത്യ കൈവരിക്കാൻ ആഗ്രഹിക്കുന്ന യുവജന വികസനം ലക്ഷ്യമിട്ടുള്ള പത്ത് വർഷത്തെ വീക്ഷണരേഖയാണ് കരട് ദേശീയ യുവജന നയം  വിഭാവനം ചെയ്യുന്നത്. ഇതിനെ സുസ്ഥിര വികസന ലക്ഷ്യങ്ങളുമായി  സമന്വയിപ്പിച്ചിരിക്കുന്നു. അഞ്ച് മുൻഗണനാ മേഖലകൾ തിരിച്ച് യുവജന വികസനത്തിനുള്ള വ്യാപകമായ പ്രവർത്തനങ്ങൾ ഊർജ്ജിതമാക്കാൻ NYP-യുടെ കരട് ലക്ഷ്യമിടുന്നു. വിദ്യാഭ്യാസം; തൊഴിലും സംരംഭകത്വവും; യുവജന നേതൃത്വവും വികാസവും; ആരോഗ്യം, കായികക്ഷമത, കായികം; സാമൂഹിക നീതി എന്നിവയാണ് അഞ്ച് മുൻഗണനാ മേഖലകൾ. പാർശ്വവത്ക്കരിക്കപ്പെട്ട വിഭാഗങ്ങളുടെ താൽപ്പര്യങ്ങൾ കണക്കിലെടുത്ത് സാമൂഹിക ഉൾച്ചേർക്കൽ തത്വമാണ് ഓരോ മുൻഗണനാ മേഖലയ്ക്കും അസ്ഥിവാരമിടുന്നത്.
(ബന്ധപ്പെട്ട എല്ലാവരിൽ നിന്നും കരട് ദേശീയ യുവജന നയത്തെക്കുറിച്ചുള്ള അഭിപ്രായങ്ങൾ/കാഴ്ചപ്പാടുകൾ/നിർദ്ദേശങ്ങൾ മുതലായവ യുവജനകാര്യ വകുപ്പ് തേടുന്നു.
കരട് നയത്തെക്കുറിച്ചുള്ള അഭിപ്രായങ്ങൾ/കാഴ്ചപ്പാടുകൾ/നിർദ്ദേശങ്ങൾ മുതലായവ 45 ദിവസത്തിനകം  dev.bhardwaj[at]gov[dot]in അല്ലെങ്കിൽ policy-myas[at]gov[dot]in എന്ന ഇ-മെയിൽ വിലാസങ്ങളിൽ അയക്കാവുന്നതാണ്.
ദേശീയ യുവജന നയത്തിന്റെ കരടിനായി ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2022/may/doc20225553401.pdf
പ്രധാനമന്ത്രിയുടെ ഓഫീസ്
2020 ടോക്കിയോ ഒളിമ്പിക്സിൽ ബാഡ്മിന്റണിൽ വെങ്കല മെഡൽ നേടിയ പിവി സിന്ധുവിനെ പ്രധാനമന്ത്രി അഭിനന്ദിച്ചു
ടോക്കിയോ ഒളിമ്പിക്സ് 2020 ൽ ബാഡ്മിന്റണിൽ വെങ്കല മെഡൽ നേടിയതിന് പിവി സിന്ധുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഇന്ത്യയുടെ അഭിമാനവും നമ്മുടെ ഏറ്റവും മികച്ച ഒളിമ്പ്യൻമാരിൽ ഒരാളാണെന്നും പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധാനമന്ത്രി പറഞ്ഞു :
"പി വി. സിന്ധുവിന്റെ മിന്നുന്ന പ്രകടനം നമ്മെ എല്ലാപേരെയും ആവേശഭരിതരാക്കി.
2020 ടോക്കിയോ ഒളിമ്പിക്സിൽ വെങ്കല മെഡൽ നേടിയതിനു അവർക്കു അഭിനന്ദനങ്ങൾ
ഇന്ത്യയുടെ അഭിമാനവും നമ്മുടെ ഏറ്റവും മികച്ച ഒളിമ്പ്യൻമാരിൽ ഒരാളുമാണ് അവർ ."
രാഷ്ട്രപതിയുടെ കാര്യാലയം
നവംബർ 11 ന് രാഷ്ട്രപതി ഭവനിൽ നടക്കുന്ന ഗവർണർമാരുടെയും, ലെഫ്റ്റനന്റ് ഗവർണർമാരുടെയും അൻപത്തിയൊന്നാമത് സമ്മേളനത്തിനു രാഷ്ട്രപതി അധ്യക്ഷത വഹിക്കും
ന്യൂഡൽഹി: നവംബർ 8, 2021
2021 നവംബർ 11 ന് രാഷ്ട്രപതി ഭവനിൽ നടക്കുന്ന ഗവർണർമാരുടെയും ലെഫ്റ്റനന്റ് ഗവർണർമാരുടെയും അൻപത്തിയൊന്നാമത് സമ്മേളനത്തിനു രാഷ്ട്രപതി ശ്രീ രാം നാഥ് കോവിന്ദ് അധ്യക്ഷത വഹിക്കും. ഇതോടെ രാഷ്ട്രപതി ശ്രീ രാം നാഥ് കോവിന്ദ് അധ്യക്ഷത വഹിക്കുന്ന നാലാമത് സമ്മേളനം ആകും ഇത്.
സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഗവർണർമാർ, ലെഫ്റ്റ്നന്റ് ഗവർണർമാർ എന്നിവർക്ക് പുറമെ ഉപരാഷ്ട്രപതി, പ്രധാനമന്ത്രി, ആഭ്യന്തരമന്ത്രി തുടങ്ങിയവരും സമ്മേളനത്തിൽ പങ്കെടുക്കും.
(Visitor Counter : 138
രാജ്യരക്ഷാ മന്ത്രാലയം
സംയോജിത കമാൻഡർമാരുമായി രാജ്യരക്ഷാ മന്ത്രി കൂടിക്കാഴ്ച നടത്തി
ന്യൂഡൽഹി, മാർച്ച് 05, 2021
ഗുജറാത്തിലെ കേവടിയയിൽ നടക്കുന്ന സായുധസേനയുടെ സംയോജിത കമാൻഡർമാരുടെ കോൺഫറൻസ് 2021ലെ 'വിവേചന' യോഗങ്ങളിൽ രാജ്യരക്ഷാ മന്ത്രി ശ്രീ രാജ്നാഥ് സിംഗ് പങ്കെടുത്തു.
രാജ്യ രക്ഷ സംബന്ധിച്ച് ഉയർന്നു വരുന്ന നിരവധി വെല്ലുവിളികളെ പറ്റി ഉദ്ഘാടന പ്രസംഗത്തിൽ അദ്ദേഹം വിശദമാക്കി. ഉയർന്നുവരുന്ന സൈനിക ഭീഷണികൾ, ഈ ഭീഷണികൾ നേരിടുന്നതിന് സായുധ സേനകളുടെ നിർണായക പങ്ക്, ഭാവിയിൽ യുദ്ധരംഗത്ത് ഉണ്ടായേക്കാവുന്ന മാറ്റങ്ങൾ എന്നിവയെക്കുറിച്ച് അദ്ദേഹം സംസാരിച്ചു. കിഴക്കൻ ലഡാക്കിൽ പി.എൽ.എ.-മായുള്ള പ്രതിസന്ധി സമയത്ത് സൈനികർ പ്രദർശിപ്പിച്ച നിസ്വാർത്ഥ ധൈര്യത്തിൽ രാജ രക്ഷാ മന്ത്രി ഹൃദയംഗമമായ അഭിനന്ദനവും ബഹുമാനവും രേഖപ്പെടുത്തി.
രാജ്യരക്ഷാ മന്ത്രിയുടെ സാന്നിധ്യത്തിൽ ഇന്ന് നടന്ന രണ്ട് വിവേചന യോഗങ്ങളിൽ, ആധുനിക സാങ്കേതികവിദ്യ ഉൾച്ചേർക്കൽ, സംയോജിത തിയേറ്റർ കമാൻഡ് രൂപീകരണം തുടങ്ങി
സായുധ സേനയുടെ പുരോഗമിച്ചുകൊണ്ടിരിക്കുന്ന ആധുനികവൽക്കരണ നടപടികളെക്കുറിച്ച് വിശദമായ ചർച്ച നടന്നു.
RRTN/SKY
(Visitor Counter : 158
വാര്ത്താവിതരണ പ്രക്ഷേപണ മന്ത്രാലയം
2021-ലെ 'ഇന്ത്യൻ ഫിലിം പേഴ്സണാലിറ്റി ഓഫ് ദ ഇയർ' പുരസ്കാരം ശ്രീ അനുരാഗ് ഠാക്കൂർ പ്രഖ്യാപിച്ചു; 52-ാമത് ഐഎഫ്എഫ്ഐയിൽ ഹേമമാലിനിക്കും പ്രസൂൺ ജോഷിക്കും പുരസ്കാരം നൽകും
2021 ലെ 'ഇന്ത്യൻ ഫിലിം പേഴ്സണാലിറ്റി ഓഫ് ദ ഇയർ' പുരസ്കാരം, നടിയും യുപിയിലെ മഥുരയിൽ നിന്നുള്ള പാർലമെന്റ് അംഗവുമായ ശ്രീമതി ഹേമ മാലിനി, ഗാനരചയിതാവും സിബിഎഫ്സി അധ്യക്ഷനുമായ ശ്രീ പ്രസൂൺ ജോഷി എന്നിവർക്ക് നൽകുമെന്ന് കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് സിംഗ് ഠാക്കൂർ അറിയിച്ചു.
ഇന്ത്യൻ സിനിമാ മേഖലയ്ക്ക് പതിറ്റാണ്ടുകളായി അവർ നൽകിയ സംഭാവനകൾ, ഓരോ തലമുറയിലേയും പ്രേക്ഷകരെ ആവേശം കൊള്ളിച്ചിട്ടുണ്ടെന്ന് അവാർഡുകൾ പ്രഖ്യാപിച്ചുകൊണ്ട് ശ്രീ ഠാക്കൂർ പറഞ്ഞു. ലോകമെമ്പാടും ആദരിക്കുകയും ബഹുമാനിക്കുകയും ചെയ്യുന്ന ഇന്ത്യൻ സിനിമാ പ്രതിഭകൾ ആണ് അവരെന്ന് അദ്ദേഹം കൂട്ടിച്ചേർത്തു.
വിനോദസഞ്ചാര മന്ത്രാലയം
ഏക ഭാരതം ശ്രേഷ്ഠ ഭാരതം: അഞ്ച് ദിവസത്തെ കൊച്ചി സന്ദർശനം പൂർത്തിയാക്കി ഹിമാചലിൽ നിന്നുള്ള വിദ്യാർത്ഥി സംഘം
കൊച്ചി: ജൂലൈ 02, 2022
ആസാദി കാ അമൃത് മഹോത്സവത്തിന്റെ ഭാഗമായി, ഏക് ഭാരത് ശ്രേഷ്ഠ ഭാരത് പരിപാടിക്ക് കീഴിൽ  ജോടിയാക്കിയ സംസ്ഥാനങ്ങളിലേക്കുള്ള വിദ്യാർത്ഥികളുടെ സന്ദർശനത്തിന്റെ ഭാഗമായി ഹിമാചൽ പ്രദേശിലെ ഷിംലയിൽ നിന്നെത്തിയ 50 അംഗ വിദ്യാർത്ഥി സംഘം അഞ്ച് ദിവസത്തെ കൊച്ചി സന്ദർശനം ഇന്ന് പൂർത്തിയാക്കി. സംഘം നാളെ ഹിമാചലിലേക്ക് മടങ്ങും .ഷിംലയിലെയും ഉനയിലെയും പരിസരങ്ങളിലുള്ള സീനിയർ സെക്കൻഡറി സ്കൂളുകളിലെ 11, 12 ക്ലാസുകളിലെ 25 വിദ്യാർത്ഥികളും ഹിമാചൽ പ്രദേശ് യൂണിവേഴ്സിറ്റിക്കു കീഴിലുള്ള യൂണിവേഴ്സിറ്റി ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്നുള്ള 25 ബി.ടെക് വിദ്യാർത്ഥികളും നാല് അധ്യാപകരും ആണ് സംഘത്തിൽ ഉണ്ടായിരുന്നത് . സമാപനദിവസമായ ഇന്ന് , ആതിഥേയരായ SCMS കൊച്ചിൻ സ്കൂൾ ഓഫ് ബിസിനസ് സന്ദർശകർക്കായി കളരിപ്പയറ്റ് അവതരിപ്പിച്ചു.
പരിപാടിയുടെ ഭാഗമായി കഴിഞ്ഞ ദിവസങ്ങളിൽ സംഘം തൃപ്പൂണിത്തുറയിലെ ഹിൽ പാലസ് മ്യൂസിയം ചാലക്കുടിയിലെ രാസ ഗുരുകുലം, ഫോർട്ട് കൊച്ചിയിലെ പരേഡ് ഗ്രൗണ്ട്, മട്ടാഞ്ചേരി ജൂത തെരുവ്, ചേന്ദമംഗലൂർ നെയ്തു സഹകരണ സംഘം എന്നിവ സന്ദർശിച്ചു . സംസ്ഥാനസർക്കാരിന്റെ സമഗ്ര ശിക്ഷാ കേരള ഒരുക്കിയ രണ്ടു സംസ്ഥാനങ്ങളിലെ വിദ്യാഭ്യാസ സ്ഥാപനങ്ങൾ തമ്മിലുള്ള സമാഗമത്തിൽ പങ്കെടുത്ത സംഘം കളമശേരിയിലെ ഗവണ്മെന്റ് ഹയർ സെക്കണ്ടറി സ്കൂളിലെ വിദ്യാർഥികളുമായി സംവദിച്ചു .
കേന്ദ്ര വിദ്യാഭ്യാസ മന്ത്രാലയം , ഓൾ ഇന്ത്യ കൗൺസിൽ ഫോർ ടെക്നിക്കൽ എജ്യുക്കേഷൻ  എന്നിവ ചേർന്നാണ് സന്ദർശനം ഒരുക്കിയത്